ดาวโจนส์ปิดดิ่งอีกกว่า120จุด
ตลาดหุ้นสหรัฐกอดคอพากันปิดตลาดลดลง ดาวโจนส์ร่วงอีกกว่า 120 จุด ที่ 10,136.63 จุด
29 พ.ค. 2553

ตลาดหุ้นสหรัฐกอดคอพากันปิดตลาดลดลง ดาวโจนส์ร่วงอีกกว่า 120 จุด ที่ 10,136.63 จุด 
ปิดการซื้อขายตลาดหุ้นสหรัฐ ดัชนีดิ่งลงอย่างหนักปิดท้ายการซื้อขายเดือนพฤษภาคม ก่อนหน้าวันหยุดยาวสุดสัปดาห์เนื่องในวันเมมโมเรียล เดย์ หรือวันระลึกถึงผู้สียชีวิตในสงครามกลางเมืองของสหรัฐ ขณะที่นักลงทุนยังเทขายหุ้นจากความวิตกกังวล หลังฟิทช์ เรทติ้งส์ ปรับลดอันดับความน่าเชื่อถือของสเปน ที่เพิ่งผ่านญัตติมาตรการรัดเข็มขัดลงมาอีกเป็นครั้งที่ 2 ในรอบเดือนเดียว ทำให้หลังปิดตลาด ดัชนีดาวโจนส์ ปิดที่ 10,136.63 จุด ลดลง 122.36 จุด หรือ 1.19% ดัชนีแนสแดค ปิดที่ 2,257.04 จุด ลดลง 20.64 จุด หรือ 0.91% และดัชนีเอสแอนด์พี ปิดที่ 1,089.41 จุด ลดลง 13.65 จุด หรือ 1.24%
ตลาดหุ้นสำคัญของยุโรป ดัชนี FTSE 100 ตลาดลอนดอน ปิดที่ 5,188.43 จุด ลดลง 6.74 จุด หรือ 6.74% ดัชนี DAX ตลาดแฟรงก์เฟิร์ต ปิดที่ 5,946.18 จุด ปรับขึ้น 9.04 จุด หรือ 0.15% และดัชนี CAC 40 ตลาดปารีส ปิดที่ 3,515.06 จุด ลดลง 10.25 จุด หรือ 0.29% ส่วนน้ำมันดิบเบรนต์ ตลาดลอนดอน ปิดที่ 74.02 ดอลลาร์สหรัฐ/บาร์เรล ลดลง 64 เซนต์